stanford-oval/wikipedia huggingface dataset:
Sonneberg (piirikunta)

Sonnebergin piirikunta (saks. Landkreis Sonneberg) on piirikunta Saksan Thüringenin osavaltion eteläosassa Frankenissa. Piirikunnan pinta-ala on 433,61 neliökilometriä ja väkiluku 58 410 asukasta, joten piirikunta on sekä pinta-alaltaan että asukasluvultaan pienin Thüringenin piirikunnista. Sitä ympäröiviä alueita ovat pohjoisessa ja koillisessa Sonneberger Oberlandin Saalfeld-Rudolstadtin ja Kronachin piirikunnat, Sonneberger Unterlandin Kronachin ja Coburgin sekä Sonneberger Hinterlandissa Coburgin ja Hildburghausenin piirikunnat. Paikallishallinnollisesti piirikunta kuuluu Lounais-Thüringenin suunnittelualueeseen ja on osa Planungsgemeinschaft Südwestthüringeniä. Piirikunnan pääkaupunki on Sonneberg.
Piirikunnan hallintoneuvosto äänesti 12. joulukuuta 2013 yksimielisesti liittymisestä Nürnbergin metropolialueeseen. Huhtikuussa 2014 Bambergissa toimiva metropolialueen neuvosto hyväksyi päätöksen ja piirikunnasta tuli osa metropolialuetta 2. huhtikuuta.

Thüringenin piirikunnat ja kaupunkipiirit
Altenburger Land
Eichsfeld
Eisenach
Erfurt
Gera
Gotha
Greiz
Hildburghausen
Ilm-Kreis
Jena
Kyffhäuserkreis
Nordhausen
Saale-Holzland-Kreis
Saale-Orla-Kreis
Saalfeld-Rudolstadt
Schmalkalden-Meiningen
Sömmerda
Sonneberg
Suhl
Unstrut-Hainich-Kreis
Wartburgkreis
Weimar
Weimarer Land
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Sonneberg
Sisäinen kuormitus

Sisäinen kuormitus tarkoittaa vesistön pohjalle kertyneitä ravinteita ja niiden vapautumista takaisin veteen. Tätä tapahtuu etenkin hapettomissa oloissa, mikä voi edelleen pahentaa jo alkanutta happikatoa.
Sello (kauppakeskus)

| Sello |
| --- | --- |

 Kauppakeskuksen Ratsutorin puoleinen sisäänkäynti.
Sijainti:  Leppävaara, Espoo, Suomi
Koordinaatit:  60°13′05″N, 024°48′39″E
Avattu:  2003/2005/2008
Arkkitehti:  Helin & Co Arkkitehdit
Omistaja:  Keva Elo Ilmarinen
Liikkeiden määrä:  yli 170
Kerrospinta-ala:  102 000 m²
Kerrosten määrä:  5
Kävijämäärä:  21,1 milj. (2023)
Vuosimyynti:  384,2 milj. euroa (2023)
Pysäköintipaikkoja:  2 900
Kotisivu
Kauppakeskuksen atrium vuonna 2024
Kauppakeskuksen atrium vuonna 2005
Kauppakeskus Sello on kauppakeskus Espoon Leppävaarassa. Se on pinta-alaltaan Suomen kolmanneksi suurin kauppakeskus Ideaparkin ja kauppakeskus Jumbo-Flamingon jälkeen vuonna 2023 ja kävijämäärältään Suomen kolmanneksi vilkkain kauppakeskus kauppakeskus Triplan ja Kampin keskuksen jälkeen. Sellon toimitusjohtaja on Matti Karlsson. Kauppakeskuksen omistavat Keva, Keskinäinen Työeläkevakuutusyhtiö Elo ja Ilmarinen.
Sellossa on yli 170 liikettä, joista suurimpia ovat Prisma, K-Citymarket, Power, Tokmanni, Halonen, H&M, ja Intersport Megastore. Sellossa on myös julkisia palveluita, kuten Sellon kirjasto (kävijöitä 3 000 päivässä).[lähde? ], musiikkiopisto, yhteispalvelupiste ja Sellosali. Lisäksi kauppakeskuksen yhteydessä on Sello Vapaa-ajankeskus, jossa toimii elokuvateatteri, keilahalli, useita ravintoloita ja Lidl. Huhtikuussa 2018 kauppakeskuksessa ovensa avasi teknologiamyymälä Power. Sellon kokonaisuuteen kuuluu myös Hotel GLO Sello sekä 8-kerroksinen asuintalo Sellonkulma.[lähde? ]
Historia

Keskeisellä paikalla olevan valtavan rakennushankkeen ensimmäinen vaihe avattiin käyttöön 6. helmikuuta 2003. Aivan ensimmäisen vaiheen vieressä sijainnut Suomen vanhin hypermarket, vuonna 1971 valmistunut Maxi-market purettiin pian Sellon ensimmäisen vaiheen valmistuttua vuonna 2003, kun paikalle alettiin rakentaa Sellon toista vaihetta. Vanha Maxi oli avoinna viimeisen kerran 1. helmikuuta 2003. Ensimmäisessä vaiheessa avattiin K-Citymarket ja sen vastapäätä "uusi Maxi", joka ehti toimia runsaan vuoden, ennen kuin se Elannon ja Helsingin Osuuskaupan yhdistyttyä muutettiin HOK-Elannon Prismaksi. Myymälä avattiin Prisman nimellä 28. huhtikuuta 2004. Sellon toinen vaihe avattiin 14. syyskuuta 2005. Sen myötä kauppakeskukseen tuli yli 160 liikettä ja palveluyritystä[lähde? ].
Lokakuun lopulla 2008 avattiin elokuva- ja vapaa-ajankeskus Sello Rex (nyk. Sello Vapaa-ajankeskus), jonka myötä liikkeiden määrä ylitti 170.
Sellon itäpuoliselle tontille valmistui vuonna 2008 Panorama Tower -niminen 17-kerroksinen toimistotornitalo. Junaradan pohjoispuolella Panorama Toweria vastapäätä valmistui vuoden 2010 lopussa 21-kerroksinen Leppävaaran torni, ja elokuvateatterin viereen rakennettiin 17-kerroksinen kerrostalo Sellonhuippu, joka valmistui lokakuussa 2011.
Julkisen liikenteen kulkuyhteydet

Kauppakeskus Sellon vieressä sijaitsee Leppävaaran joukkoliikenneterminaali
Kaukojunat: Helsinki–Turku
Lähijunat: A E L U X Y
Bussit: 113/N, 114/N, 200, 201/B, 202, 203, 206/K, 207, 214, 215, 224, 227, 229, 231N, 235N, 236/B/V, 239, 275, 502, 520, 522/B, 523, 544, 553/K, 554
Pikaraitiotie: 15
Ampumavälikohtaus 2009

Kauppakeskus Sellossa tapahtui 31. joulukuuta 2009 ampumavälikohtaus, jossa mies ampui kauppakeskuksen Prismassa neljä työntekijää ja pakeni paikalta. Poliisin mukaan ampujaksi epäilty oli vuonna 1966 Mitrovicassa syntynyt Kosovon albaani Ibrahim Shkupolli, joka oli tullut Suomeen pakolaisena. Mies surmasi myös entisen naisystävänsä tämän yksityisasunnossa. Myöhemmin samana päivänä Shkupolli surmasi itsensä omassa asunnossaan.
Aiheesta muualla

Kuvia tai muita tiedostoja aiheesta Sello (kauppakeskus) Wikimedia Commonsissa
Kauppakeskus Sello
Panorama Tower
Sellon kirjasto
Hotel GLO Sello
Suomen_kauppakeskukset
Sininen enkeli (drinkki)

Sininen enkeli on makea drinkki. Sinisessä enkelissä on Parfait Amour -likööriä, vodkaa ja sitruunalimonadia. Juoma valmistetaan rakentamalla highball-lasiin. Parfait Amour antaa juomalle violetin värin.
Ainesosat

12 cl sitruunalimonadia
2 cl Parfait Amour -likööriä
2 cl vodkaa
Terrorismin uhrien tunnustuksen kansallinen mitali

Mitali kuvattuna etupuolelta
Terrorismin uhrien tunnustuksen kansallinen mitali (ransk. Médaille nationale de reconnaissance aux victimes du terrorisme) on ranskalainen kunniamerkki. Se perustettiin 12. kesäkuuta 2016 presidentti François Hollanden antamalla määräyksellä. Kunniamerkkiä myönnetään sellaisille henkilöille, jotka ovat kuolleet terroritekojen yhteydessä tai jääneet terroristien vangeiksi vuodesta 1974 lähtien. Saajan ei tarvitse olla Ranskan kansalainen.
Kunniamerkkiä jaetaan yhdessä luokassa:
kunniamerkin nauha
Sinclair Broadcast Group

| Sinclair Broadcast Group, Inc>  |
| --- | --- |

Osake:  NASDAQ: SBGI
ISIN:  US8292261091
Perustettu:  11. huhtikuuta 1971
Toimitusjohtaja:  Christopher Ripley
Puheenjohtaja:  David D. Smith
Toiminta-alue:   Yhdysvallat
Toimiala:  tv- ja radiotoiminta
Tuotteet:  urheilu- ja uutislähetykset
Liikevaihto:  2.73 miljardia USD (2016)
Liikevoitto:  233.4 miljoonaa USD (2016)
Nettotulos:  245.3 miljoonaa USD (2016)
Tytäryhtiöt:  Sinclair Television Group, Inc.   The Tennis Channel, Inc.   Ring of Honor   Dielectric Keyser Capital Sinclair Investment Group
Kotisivu:  sbgi.net
Infobox OKVirheellinen NIMI-arvo: 
Sinclair Broadcast Groupin toimitalo Hunt Valleyssa.
Sinclair Broadcast Group (SBG) on yhdysvaltalainen perheomisteinen mediayhtiö. Marylandin Hunt Valleyssa kotipaikkaansa pitävä yhtiö on Yhdysvaltain toiseksi suurin paikallisten televisioasemien omistaja. Sen hallussa on 193 televisioasemaa, joista suurin osa sijaitsee Etelä-Yhdysvalloissa ja Keskilännessä.
Yhtiö on suurin Foxin, ABC:n ja The CW:n verkkoihin kuuluvien televisioasemien omistaja. Se omistaa myös maksullisia kaapelikanavia (Tennis Channel, Bally Sports Regional Networks) sekä striimauspalvelu Stirrin. Lisäksi yhtiö omistaa Ring of Honor -showpainiorganisaation ja sen striimauspalvelun Honor Clubin.
Sinclairin omistamien televisioasemien uutis- ja ajankohtaisohjelmia on usein kritisoitu republikaanipuolueen tukemisesta. Yhtiö on vastannut kritiikkiin kutsumalla sitä perusteettomaksi ja kiistämällä politikoinnin uutislähetyksissään.
Historia

Sinclair Broadcast Group juontaa juurensa vuoteen 1958, jolloin sähköinsinööri Julian Sinclair Smith liikekumppaneineen perusti  Baltimoreen media-alan koulutusta tarjonneen ammattioppilaitoksen nimeltään Commercial Radio Institute. Commercial Radio Institute perusti vuonna 1960 FM-kaistan radioaseman WFMM-FM:n. Vuonna 1967 Smith sai toiminimellä Chesapeake Engineering Placement Service luvan perustaa Baltimoreen uuden televisioaseman. Chesapeake Engineering Placement Service vaihtoi nimekseen Chesapeake Television Corporation, ja käynnisti WBFF-nimisen televisioaseman 11. huhtikuuta 1971. Chesapeake perusti myöhemmin lisää televisioasemia, kuten WPTT:n Pittsburghiin vuonna 1978 ja WTTE:n Columbukseen vuonna 1984.
Chesapeake Television Corporation vaihtoi nimekseen Sinclair Broadcast Group vuonna 1985. Vuonna 1990 Smithin poika David D. Smith osti veljiensä kanssa yhtiön osakekannan vanhemmiltaan. David Smithin johdolla yhtiö aloitti nopean laajentumisen, ja siitä kasvoi yksi Yhdysvaltojen suurimmista paikallistelevisioasemia operoivista yhtiöistä.
Aiheesta muualla

Yhtiön sivustot (englanniksi)
Sisäinen konversio

Radioaktiiviset prosessit:
Alfahajoaminen
Alfasäteily
Beetahajoaminen
Beetasäteily
Elektronisieppaus
Gammasäteily
Sisäinen konversio
Neutroniemissio
Positroniemissio
Protoniemissio
Spontaani fissio
Ydinsynteesi
Neutronin sieppaus
R-prosessi
S-prosessi
Protonin sieppaus:
P-prosessi
Sisäinen konversio on radioaktiivisen hajoamisen (beeta- ja alfahajoamisen) yksi muoto. Sisäinen konversio on gammasäteilyn ohella toinen tapa, jolla beeta- ja alfahajoamisen tytärytimen viritystilat purkautuvat. Sisäisessä konversiossa virittyneen tytärytimen viritysenergia siirtyy suoraan tytärytimen rataelektronille, joka irtautuu atomista. Elektronin poisto aiheuttaa elektroniaukon atomin sisäkuorella. Atomien pyrkiessä saavuttamaan energeettisesti edullisimman tilan, uloimmilta kuorilta (yleensä M tai L kuorilta) siirtyy elektroni alempaan tilaan ja emittoi  yhden tai useamman karakteristisen röntgensäteilyn fotonin. Karakteristisen röntgensäteilyn energia voi myös siirtyä uloimman kuoren elektronille ja virityksen johdosta elektroni poistuu atomin kuoresta. Syntynyt elektroni on nimeltään Augerin elektroni.
Silkkijumaltenpuu

| Silkkijumaltenpuu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Kvassiakasvit Simaroubaceae
Suku::  Jumaltenpuut Ailanthus
Laji::  vilmoriniana
Kaksiosainen nimi
 Ailanthus vilmoriniana  Dode 
Katso myös
   Silkkijumaltenpuu Wikispeciesissä   Silkkijumaltenpuu Commonsissa 
Infobox OKNimi-testi OK: 
Silkkijumaltenpuu eli nukkajumaltenpuu (Ailanthus vilmoriniana) on kvassiakasvien heimoon ja jumaltenpuiden sukuun kuuluva kasvilaji. Laji on kotoisin Kiinan länsiosista, mutta sitä viljellään toisinaan Euroopassa koristekasvina.[lähde? ]
World Flora Onlinen mukaan silkkijumaltenpuu on haisujumaltenpuun (Ailanthus altissima) synonyymi.
Ulkonäkö ja koko

Silkkijumaltenpuu on tyypillisesti yli kymmenen metrin korkuiseksi kasvava kesävihanta puu, jonka nuorissa versoissa on pehmeitä piikkejä. 50–90 senttimetrin mittaiset lehdet ovat päätölehdykkäisiä; piikikäs lehtiruoti on väriltään violetinpunainen. Vastakkaisia tai lähes vastakkaisia lehdyköitä on 8–17 paria. Lehtilavat ovat suikeita-pitkänpyöreitä, 9–15 senttimetriä pitkiä ja 3–5 senttimetriä leveitä, yläpinnaltaan harmaanvihreitä ja alapinnaltaan kaljuja tai hienokarvaisia karvaisia lehtisuonia lukuun ottamatta. Kukinto on 30 senttimetrin mittainen huiskilo.
Levinneisyys ja elinympäristö

Silkkijumaltenpuu kasvaa luonnonvaraisena Kiinan Hubein, Sichuanin ja Yunnanin maakuntien vuoristoisten rinteiden tai laaksojen harvoissa metsiköissä 500–2800 metrin korkeudella merenpinnasta. Eurooppaan laji tuotiin ensimmäisen kerran vuonna 1897.
Aiheesta muualla

JSTOR Global Plants: Ailanthus vilmoriniana (englanniksi)
Global Biodiversity Information Facility (GBIF): Ailanthus vilmoriniana (englanniksi)
Flora of China: Ailanthus vilmorinianus (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ailanthus vilmoriniana
Käännös suomeksi
The Walking Dead: Season Two

| The Walking Dead: Season Two |
| --- | --- |

Kehittäjä:  Telltale Games
Julkaisija:  Telltale Games
Jakelija:  Skybound Entertainment
Ohjaaja:  Dennis Lenart Eric Parsons
Käsikirjoittaja:  Nick Breckon Andrew Grant
Säveltäjä:  Jared Emerson-Johnson
Pelisarja:  The Walking Dead
Pelimoottori:  Telltale Tool
Julkaistu:  17. joulukuuta 2013
Lajityyppi:  graafinen seikkailupeli
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 18  USK 16 
Alusta:  Microsoft Windows, macOS, PlayStation 4, Xbox One, PlayStation Vita, PlayStation 3, Xbox 360, Ouya, Android, IOS ja Nintendo Switch
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
The Walking Dead: Season Two on Telltale Gamesin kehittämä ja julkaisema graafinen seikkailupeli, joka julkaistiin vuonna 2013 usealle eri alustalle. Peli perustuu samannimiseen sarjakuvaan ja on jatkoa alkuperäiselle The Walking Deadille.
Peli koostuu viidestä eri jaksosta, joista ensimmäinen, All That Remains julkaistiin 17. joulukuuta 2013.
Tarina

Pelin toinen kausi seuraa ensimmäiseltä kaudelta tuttua Clementineä, kauden sijoittuessa noin 2 vuoden päähän Leen kuolemasta. Clementine tapaa matkan aikana useita uusia henkilöitä, joista tärkeimpiä Luke, nuori ja ketterä yrittäjä, Nick, Luken hyvä ystävä, Rebecca, raskaana oleva nainen, Sarah, ahdistushäiriöstä kärsivä tyttö, Carver, erään kommuunin pahansuopa johtaja, Jane, nuori, selviytymisestä hyvin tietävä nainen, Mike, hyväntahtoinen tummaihoinen mies, Alvin Jr., Rebeccan lapsi sekä Arvo, nuori venäläinen poika. Clementinen tavoin Kenny, Christa ja Omid tekevät paluun ensimmäiseltä kaudelta. "400 Days" -lisäosan Bonnie ja Tavia esiintyvät myös tällä kaudella, ja pelaajien päätöksistä riippuen myös Vince, Wyatt, Shel, Becca ja Russell voivat esiintyä osana toista kautta.
Tarina > Episode 1: All That Remains

Toisen kauden ensimmäinen episodi alkaa muutama kuukausi Leen kuoltua. Clementine on löytänyt Omidin ja Christan, ja matkaa heidän kanssaan 400 Days:tä tuttuun Gil's Pitstoppiin, nyt jo hylättynä. Omid ja Christa keskustelevat heidän lapsensa nimestä humoristisesti, ja Omid antaa Clementinen mennä peseytymään naistenhuoneeseen. Ei aikaakaan, kun Clementinen yllättää nuori nainen Clementinen yrittäessä piileskellä tältä. Nuori nainen, Michelle, uhkaa Clementineä tämän omalla aseella ja vaatii tätä antamaan tämän hatun hänelle. Omid kuulee uhkailun, ja yrittää lähestyä Michelleä hiljaa, kuitenkin siinä epäonnistuen. Omidin avaama ulko-ovi sulkeutuu, ja Michelle ampuu Omidia rintaan, tappaen tämän. Christa ryntää sisään, ja ampuu armoa anelevan Michellen. Christa asettuu kuolevan miehensä rinnalle, itkun saattelemana.
16 kuukautta Omidin kuolemasta Christa ja Clementine jatkavat matkaansa. Christa ei halua puhua Clementinen yrityksistä huolimatta. Vähän ajan päästä Christa lähtee etsimään kuivia puita nuotioon, kunnes rosvot piirittävät hänet. Clementine lähtee auttamaan Christaa, mutta molemmat päätyvät lopulta eri suuntiin. Clementine päätyy paon lopuksi jokeen, joka vie hänet toiselle puolelle rantaa. Clementine löytää koiran, Samin, jonka omistajat ovat kuolleet. Löydettyään tölkkipapuja Sam käy Clementinen kimppuun, ja hän joutuu tappamaan koiran. Sam kuitenkin ehti purra Clementinelle syvän haavan tämän käteen.
Clementine harhailee metsässä, kunnes on vähällä pyörtyä. Zombit ovat saavuttamassa tätä, kunnes kaksi selviytyjää, Pete ja Luke, löytävät hänet. Luke kantaa Clementineä siihen asti, kunnes tajuaa että tätä on purtu. Clementine yrittää vakuuttaa kaksikkoa että kyseessä oli koira, mutta ainoastaan Pete uskoo tätä. Clementine pyörtyy, ja hetken päästä hän herää mökin vierestä, useamman selviytyjän kanssa. Ihmiset miettivät mitä tehdä tytön kanssa, ja laittavat hänet tilapäisesti varastoon. Clementine tajuaa tilanteen, ja lähtee etsimään talosta tarvikkeita, jolla saa haavansa ommeltua. Sisältä Clementine löytää nuoren tytön, Sarahin, jonka kanssa voi hieroa ystävyyttä tai ei, valintojen mukaan. Clementine löytää tarvitsemansa ja menee takaisin vajaan ompelemaan haavansa. Ommeltuaan haavan kulkija hyökkää Clementinen kimppuun, jonka tämä selättää nopeasti. Luke ja muut avaavat vajan oven ja ottavat Clementinen sisään mökkiin. Carlos, ryhmän lääkäri ja Sarahin isä, tarkastelee Clementinen haavaa ja sanoo olevansa pettynyt Clementinen toimintaan.
Aamulla Clementine, Pete ja tämän siskonpoika Nick lähtevät rannalle kalastamaan, mutta kohtaavat useita ruumiita. Ryhmä tajuaa, että kuolleiden takana on ihminen. Hetken viivyttyään rannalla kulkijat saavuttavat joukon ja pelaajan päätöksestä Clementine voi lähteä joko Peten tai Nickin kanssa pakoon. Peteä purraan joka tapauksessa, pelaajan päätöksestä riippumatta. Episodi päättyy valintaan.
Tarina > Episode 4: Amid The Ruins

Jakso alkaa, kun Sarita pyörtyy. Kenny saapuu paikalle nopeasti, ja alkaa syyttää Clementineä tilanteesta. Mike käskee Kennyä pakenemaan kanssaan, ja Sarita lähtee tämän mukaan riippuen pelaajan valinnoista.
Aiheesta muualla

Virallinen kotisivusto (Arkistoitu – Internet Archive)
Sininen harhailija

Sinisten harhailijoiden sijainti tähtijoukon HR-diagrammissa.
Video sinisten harhailijoiden liikkeistä tähtijoukossa.
Hubblen ottamassa kuvassa NGC 6397, missä näkyy useita kirkkaita sinisiä harhailijoita.
Siniset harhailijat (Blue stragglers; BSS) ovat pääsarjaan kuuluvia tähtiä avoimissa tai pallomaisissa tähtijoukoissa. Nimensä siniset harhailijat ovat saaneet sinisestä väristään ja siitä, että ne ovat kehityksessä jäljessä naapureitaan. Niiden luminositeetti on suurempi ja spektriluokka sinisempi kuin muut tähtijoukon tähdet pääsarjan kurvissa. Sinisiä harhailijoita havaittiin ensi kerran vuonna 1953 M3-tähtijoukossa. Yleisten tähtien kehityksen teorioiden mukaan tähden sijainnin Hertzsprungin–Russellin kaaviossa pitäisi riippua melkein yksinomaan sen massasta ja iästä. Tähtijoukossa kaikki tähdet muotoutuvat suunnilleen samanaikaisesti, joten kaikkien tähtijoukon tähtien tulisi olla samalla H-R-diagrammin käyrällä riippuen vain tähden massasta ja iästä. Siniset harhailijat ovat poikkeus tästä säännöstä niiden ollessa muita joukon tähtiä kaksi-kolme kertaa massiivisempia. Ongelman ratkaisu liittyy läheisesti kahden tai useamman tähden vuorovaikutuksiin niissä tähtijoukoissa, joista sinisiä harhailijoita on löytynyt. Niitä pidetään useimmiten kahden tähden sulautumina..
Aiheesta muualla

Nuorilta näyttävät tähdet (Arkistoitu – Internet Archive)
Tähdet paljastavat nuorekkaan ulkonäön salaisuudet Hubble/Esa
Terrorin talo

| Terrorin talo Terror Háza  |
| --- | --- |

Tyyppi:  Museo 
Sijainti:  Andrássy út 60 1062 Budapest
Perustettu:  2002
Johtaja:  Mária Schmidt
Kotisivut:  terrorhaza.hu
Koordinaatit:  47°30′25″N, 19°03′54″E
 fiTerrorin talo 
   
Museon sisältä: T-54-panssarivaunu ja kuvia kommunismin ajan uhreista.
Terrorin talo (unk. Terror Háza, engl. House of Terror) on Unkarin pääkaupungissa Budapestissa
sijaitseva museo, jonka näyttelyt kertovat Unkarin historiasta fasismin ja kommunismin aikoina 1900-luvulla. Museo on avattu helmikuussa 2002, ja se toimii myös kommunistien ja Nuoliristi-puolueen harjoittaman kidutuksen ja terrorin uhrien muistona.
Museon johtaja on Mária Schmidt. Museo toimii entisessä salaisen poliisin ÁVO:n (vuodesta 1949 ÁVH)
päämajassa osoitteessa Andrássy út 60.
Sisu Hockey

Seuran logo
Sisu Hockey Hämeenlinna (lyhenne Sisu) on vuonna marraskuussa 2014 perustettu hämeenlinnalainen jääkiekkoseura. Seura perustettiin siirtämällä Hauhon Sisun jääkiekkojaoston toiminta uuteen rekisteröityyn seuraan. Hauhon Sisun jääkiekkojaoston eli HauSin toiminta alkoi ulkojäillä Hauholla 1980-luvulla. Toiminta kasvoi ja  siirtyi kokonaan Hämeenlinnan jäähalleihin, jolloin emoseura Hauhon Sisu ry toivoi jääkiekon siirtyvän oman rekisteröidyn yhdistyksen alle. Sisu Hockey aloitti toimintansa 1. tammikuuta 2015.
Sisu Hockey on ensisijaisesti juniorijääkiekkoseura, mutta seuralla oli myös miesten edustusjoukkue joka nousi kaudeksi 2015–2016 Suomen neljänneksi korkeimmalle tasolle Jääkiekon II-divisioonaan. Sisu Hockeyn tavoitteena on tarjota Hämeenlinnan ja lähiseudun lapsille, nuorille ja perheille laadukasta jääkiekkotoimintaa kohtuullisin kustannuksin.
Aiheesta muualla

Sisun kotisivut
Sevettijärvi (järvi)

| Sevettijärvi Čeavetjávri Čeʹvetjäuʹrr Čevetjävri |
| --- | --- |
Valtiot:  Suomi 
Paikkakunta:  Inari 
Koordinaatit:  69°33′02″N, 28°42′49″E
Vesistöalue ja valuma-alueen tietoja
Laskujoki:  koski Jänisjärveen 
Järvinumero:  69.062.1.001
Mittaustietoja
Pinnankorkeus:  95,6 m  
Rantaviiva:  84,5029 km  
Pinta-ala:  17,9 km²  
Tilavuus:  0,156074 km³  
Keskisyvyys:  8,72 m  
Suurin syvyys:  43,49 m  
Saaria:  22 
 fiSevettijärvi 
Sevettijärvi (pohjoissaameksi Čeavetjávri, koltansaameksi Čeʹvetjäuʹrr, inarinsaameksi Čevetjävri ) on Lapissa Inarissa sijaitseva järvi.
Maantietoa

Järven pinta-ala on 1 800 hehtaaria eli 18 neliökilometriä. Se on 16,8 kilometriä pitkä ja 5,1 kilometriä leveä. Järvi on pitkänomainen ja paikoin kapea. Kapeikot erittavat järvestä useita järvialtaita. Keskellä järveä sijaitsee Ukonselkä (inarinsaameksi Äijihselgi), joka on 4,5 kilometriä leveä ja 3,8 kilometriä pitkä. Koillispäässä on Akunsalmi, jonka takana koilliseen työntyy 5,5 kilometriä pitkä lahti (pohjoissaameksi Senčuodjá, inarinsaameksi Senčuájá). Lounaassa sijaitsevan Kotisalmien takaa aukeaa 5,5 kilometriä pitkä Sevettijärvi. Sen eteläosassa sijaitsee Kärnälompolo ja sen vieressä pitkä lahti, johon laskee Niilijoki. Järvi on luodattu ja siitä on julkaistu syvyyskartat. Sen tilavuus on 156 miljoonaa kuutiometriä eli 0,156 kuutiokilometriä. Järven keskisyvyys on 8,7 metriä ja suurin syvyys on 43,5 metriä. Syvin kohta sijaitsee keskellä Ukonselkää.
Järvessä on laskettu olevan 22 saarta. Niiden yhteispinta-ala on 5 hehtaaria, mikä on noin 0,3 % järven kokonaispinta-alasta. Saarista yksi on yli hehtaarin suuruinen, 19 yli aarin ja loput 2 ovat alle aarin kokoisia. Yksikään saari ei ylitä neliökilometriä.
Järven rantaviivan pituus on 85 kilometriä, josta saarten rantaviivan yhteispituus on 3 kilometriä. Rannat ovat paikoin jyrkkärinteisiä ja kivikkoisia. Erityisiä järvelle näkyviä mäkiä ovat Ukonselällä itärannan Ukonpää, joka kohoaa yli 80 metriä vedenpinnan yläpuolelle. Länsirannalla sijaitsee Jänispää, joka kohoaa 130 metriä korkeammalle. Etelärannalla sijaitsee laaja Semekurtta, joka kohoaa yli 100 metriä korkeammalle. Järven länsipuolella sen kiertää kantatie 92. Järven etelärannalla sijaitsee Sevettijärven kylä ja pohjoisrannalla Kirakkajärven kylä.
Vesistösuhteet

Järvi kuuluu Näätämöjoen vesistössä (vesistöaluetunnus 69) Sevettijärven valuma-alueella (69.06) Sevettijärven lähialueeseen (69.062). Siihen laskee lounaasta Nilijokea myöten Nilijärven alueen (69.063) reitti. Järven eteläosiin laskevat myös Sollomusjärvenojan valuma-alue (69.066) (joki on inarinsaameksi Čoolmâsjuuhâ), Petsijokea myöten Nilijärveen Petsijärvenojan valuma-alue (69.068) ja Ailiojaa myöten Ailejohkan valuma-alue (69.069). Järven pohjoispäähän laskee lyhyt koski Kirakkajärvestä, joka on osa Kirakkajärven valuma-alueen (69.065) reittiä. Sevettijärven laskujoki on koski, joka laskee heti Jänisjärveen, joka kuuluu Kuosnajoen alueeseen (69.061).
Sevettijärven lähialueella sijaitsee yli 80 yli hehtaarin kokoisia järviä tai lampia, jotka laskevat suoraan tai välillisesti järveen. Niistä huomattavimpia ovat Rautujärvi (171 ha), Rautulompolo (45 ha), Saarijärvi (44 ha), Saarijärvi (38 ha), Siikajärvi (37 ha), Kotajärvi (26 ha), Njoammeloailuobbalak (18 ha) ja Kotalompolo (14 ha). Useilla seudun järvillä ei ole olemassa karttanimeä.